钦定古今图书集成/方舆汇编/职方典/第1503卷 > 武定府土司考 府志
## 钦定古今图书集成/方舆汇编/职方典/第1503卷 > 武定府土司考 府志

本府

阿而　，宋孝宗淳熙间，段氏举为罗姿部长，矣袜　，阿而子，袭父爵。雄冠三十七部。

矣格　，矣根子。元世祖亲征，首先归附，授罗婺万户。侯将仁德、于矢二部，名为“北路” ，升北路土官总管。

《郡则　》，一名亏则，矣格子，袭父爵。中统中，将仁德、于矢二部各立路，为罗胜路土官总管。《安邦　》，一名“阿己” ，《郡则》子袭职。至元七年，改本部路为武定路军民总管府土官总管。

安慈　，字惠山，安邦子。授武德将军。有功，升云南行中书参政。

弄积　，一名三保奴，安慈子，袭职，有功陞兼管八百司元帅、亚中大夫。

广哀　本僰彝职，土知县，世袭。

商胜　，弄积妻。洪武十六年，明兵入滇、婺，备粮迎金马山归附，授中顺大夫、武定军民府土官知府。

海积　，商胜子，袭职。

萨周　海积妻。积，朝觐，卒于会同馆。永乐四年，袭夫职。

商智　海积子，永乐十一年袭。

阿宁　，商智叔，海积弟。商智无子，正统三年袭矣。本　，阿宁子，袭职。

金甸　矣本子袭职

阿英　矣，本子，金甸弟。弘治元年袭，赐姓“凤” 氏。

凤朝明　字子昭，土名“矣禄” ，凤英子。

凤诏　，字承恩，土名矣折，朝明子。偕妻索林，奉母瞿氏守土。嘉靖六年丁亥，遭叔凤朝文之变，诏母子写彝书示文。文平，论功袭父职，奉征蒙自嶍峨，卒于军。嘉靖四十四年，瞿氏养子凤继祖复叛。按凤氏既革世职，子孙沦于火头赊。卓者，凤氏裔妇也。

皇清康熙八年，抗粮知州彭蠡申详督抚奏：

闻，命援剿左镇沈应时剿之，驻撒二年，卓迯匿法。

“戛母家，沈索之急，其母家缚卓，赘夫鲁鸡并婢，伪为卓以献。后复窃入撒寨，称土舍，制诸马焉。” 按《通志》：“土官凤氏，明初，其先弄积妻商氏倡众归附，授土知府。正德间，弄积三世孙阿英改姓凤，其子朝文叛，后孙继祖复叛，巡抚吕光洵灭之，疏改流官，授凤历府经历，以永其嗣。后每朔望，彝目辈咸稽首于府幕，知府” 刘寅坐厅事见之，惧其为后患，乃请于巡抚陈用宾，以他罪杀之，凤氏遂绝。万历丁未，阿克自称凤氏馀裔，作乱，屠府城，寻躏省城，胁取府印而去。官兵四路追捕，生擒之，献于朝，磔西市。

元谋县土官阿吾，元，土知县广哀之子，本僰彝种。明初归命，遂令招谕县民，得世袭土知县，后以设流革除。安铨、凤朝文之变，其裔吾大用效顺杀贼。克举之变，其裔亦以三百众同官兵恢复县治。天启中，吾必奎讨霑平，累功守备。乙酉叛，擒获斩之。

金沙江巡检司土官李安吉娜，明初，以部尉从观音保出降。后从沐英攻乌撒，讨永富，谋叛。土同知段惠又从征越州，累功官巡检。今绝。刘保山亦以观音保部曲归附，谕乌撒、永昌、越州功，授摩耳山巡检，寻裁。今绝。金沙江巡检，设流。

阿吾　，广哀子。明初，沐帅开滇归，命招谕县民，仍袭。

吾大用　、吾超裔。安铨、凤朝文之变，效顺，杀贼有功，改职巡捕。

吾孟才　大用子克举之变，以三百众同官兵恢复县治。

吾必奎　，道南子。天启间，霑平安效良叛，必奎从巡抚讨之有功。炎方松林等站叛，必奎恢复蜀道，复通安效良，缚安应龙并乌撒卫所各印以献，劳其使归之，至曲靖被杀。效良复纠水、蔺二酋人犯，必奎坚守。炎方以老贼众，乘间与袁善夹击，大败之，累功，守备由此跋扈。乙酉，因参将李大贽屯会川，数扰诸彝。必奎不能堪，遂反。沐国公遣土官禄永命、沙定洲同大贽剿之。定洲不至，永命等进兵，元谋追至会川，必奎自杀，遂平，职除。

种人

汉彝　俗旧不务蚕桑纺织，知府王清贤设法委曲教导之，始稍知习业。

回回　惟认其教，曰：“教主不食猪犬，非己杀之，牲畜不食。”

僰人　系土著。男子以帕为冠，妇人出辄以帕覆顶面，别有乡谈。性醇谨务农。元、明间，有举贡生员出其中，朔望不容乞火。

彝　性畏寒喜浴，别有书字。女人挑担，男子抱儿，杵臼造米，不食夙粮。此种元谋县为多。《苏　潜》，居深山，板片为屋，种荞稗为食。猡𤞑　在和曲之铺西、永北、禄劝之硝井等处，为多耕种山田，肩挑背负，采薪拣茵，贸易盐米。白彝　即白猡猓住和曲之麻地、法朗、禄劝之大弥陀、龙潭等处。性狡，包头洗面，不挽长髻。迎春日赴各衙门吹笙跌脚。

“黑彝　” 即“黑猡猓” ，杂处山阱中，𦆑头跣足，挽发捉刀。妇人辫发，用布裹头。不分男女，俱披羊皮。嫁女与皮一片，绳一根为负背之具，或用笋壳为帽，衣领以海蚆饰之。织火草麻布为生星，回节列炬，杀牲祭祖先，老幼围坐火下，吹笙扑跌，饮酒为乐。其祝以铃，其占以蚆钱草签或鸡羊骨为之。相见亦有尊卑上下之礼。交易用木刻记数，别有“书” 字，见汉人辄避。性畏鬼，亲死葬之以火，遇有疾病，谓亲为祟，用猪羊祷祀之。麦岔　住白沙，娶妇以牝牛为聘。吹笙饮酒，担柴荷蒉，治生勤苦。。